O'zbekiston korrupsiya chuqur ildiz otgan 10 mamlakat orasida
Markaziy Osiyoda esa eng poraxo'r mamlakat bu Turkmaniston. Qozog'iston 126-, Qirg'iziston 136-, Tojikiston 152-o'rinlarda.
Dunyo bo'ylab korrupsiya darajasini o'rganuvchi "Transparency International", ya'ni Xalqaro shaffoflik tashkilotining ko'ra, Shimoliy Koreya, Afg'oniston va Sharqiy Afrikadagi bir necha mamlakatda poraxo'rlik avjida. Hisobotda 175 mamlakatdagi vaziyat o'rganilib, ular jadvalda keltirilgan. Quyi o'rinlarda Somali, Sudan va Janubiy Sudan ham bor. Korrupsiyadan xoli mamlakatlar sifatida Skandinav davlatlari hamda Yangi Zelandiya keltiriladi. Qatorasiga uchinchi yil jadvalni Daniya boshqarib keladi, ya'ni poraxo'rlik yo'q mamlakat. Bu davlatlarda qonunlar qattiq nazorat qilinadi, hukumat va savdoda barcha faoliyat shaffof. O'zbekiston korrupsiya chuqur ildiz otgan 10 mamlakatdan biri bo'lib qolmoqda. 175 davlat ichida O'zbekiston jadvalda 166-o'rinni egallab turibdi. Markaziy Osiyoda esa eng poraxo'r mamlakat bu Turkmaniston. Qozog'iston 126-, Qirg'iziston 136-, Tojikiston 152-o'rinlarda.